રિક્ષાવાળાએ પેલી સ્ત્રી પાસેથી ભાડાના રૂ. 45 લીધા. આ સ્ત્રી ગીતામંદિરના બસ-સ્ટેશનેથી રિક્ષામાં બેઠી હતી. હું ઘણી વાર એ બસ-સ્ટેશનેથી રિક્ષામાં સત્યાગ્રહ છાવણી સુધી આવ્યો છું. આટલા અંતરનું ભાડું 45 રૂપિયા થાય છે. રિક્ષાવાળો કોઈક વાર 50 રૂપિયા માગે છે. આ રિક્ષાવાળાએ ભાડાના 45 રૂપિયા લીધા તેની મને નવાઈ લાગી. પૈસા લીધા પછી રિક્ષાવાળાએ મને કહ્યું : ‘રિક્ષામાં બેસી જાઓ, સાહેબ. હું તમને તમારા બંગલે ઉતારીને પછી જઈશ.’